Kampung Gentam

Kampung Gentam merupakan sebuah kampung yang terletak di Kuala Pilah, dalam Negeri Sembilan, iaitu sebuah negeri di Malaysia.

Kampung Gentam merupakan sebuah kampung tradisional yang terletak kira-kira 3 kilometer dari pekan Kuala Pilah. Berkeluasan kira-kira 120 ekar atau 4 km persegi yang bermula dari bahagian tepi Sungai Muar (bersebelahan pekan lama Kuala Pilah) sehingga simpang tiga Kampung Beting (berhampiran kubur cina). Kampung berhampiran dengan kampung ini adalah Kampung Beting & Parit Tinggi di timur, Kampung Sawah Lebar di selatan, Kampung Tanjung Jati di barat & Kampung Parit di utara. Majoriti penduduk adalah dari kaum Melayu yang kebanyakannya menjadi petani (menanam getah dan kelapa sawit) dan kakitangan kerajaan dan swasta.

Sejarah Awal

Kampung Gentam sebenarnya telah wujud kira-kira 2 abad yang lalu iaitu bermula pada tahun 1860 lagi. Ianya dibuka oleh orang-orang Minang dari Minangkabau yang diketuai oleh seorang lelaki tua (dikatakan secara lisan berusia 60 tahun pada masa itu) iaitu Gentam. Beliaulah yang mengarahkan agar penempatan dibuat disitu dengan asalnya menanam padi kerana berdekatan dengan sungai. Ini kerana padi merupakan makanan ruji yang penting pada masa itu. Beliau turut membawa  lebih ramai penghijrah dari Minangkabau (Pagar Ruyung Sumatera) setelah didapati ianya berhasil. Penghijrah ini kemudian telah bermukim disini dan melahirkan ramai zuriat dan akhirnya kekal menjadi penduduk tetap kampung ini.

Kemudahan

 Kedai Makan (2 pintu depan jalan utama ke kampung)
 Rumah Rakyat Gentam (43 pintu)
 Sekolah Kebangsaan Tunku Munawir
 Sekolah Menengah Sains Tuanku Jaafar
 Kolej Kemahiran Yayasan Negeri Sembilan (Dulu Agro)
 Masjid Kampung Gentam
 Balairaya Kampung Gentam
 Pasaraya Gedung Sri Minang
 Maahad Tahfiz Darul Ulum 
 Laman Gentam
 Kilang MARDEC

Kemudahan asas

Pendidikan

Tempat beribadat

Poskod
Poskod yang digunakan di Kampung Gentam, Kuala Pilah, Negeri Sembilan ialah 72000.

Rujukan

Pautan luar 
 Lokasi Kampung Gentam di Peta Google

Gentam